Det kan ikke siges nok. En ventilator er ikke det samme som en luftkøler eller aircondition, som aktivt nedkøler luften.
En ventilator skubber luften rundt, som vinden gør det udenfor. Du vil opleve luftstrømmen som kølende, når luften passerer din hud, men temperaturen i rummet ændrer sig ikke.
Når det er sagt, kommer du stadig meget langt med lidt blæst og den svalende effekt fra din ventilator.
De kraftige bord-, gulv- og tårnventilatorer bruger strøm fra stikkontakten. Men på skrivebordet kan en lille USB ventilator kobles til et udtag på computeren eller skærmen – eller endda til en powerbank på teltturen.